stanford-oval/wikipedia huggingface dataset:
โบอิง 737 เน็กซต์เจเนอเรชัน
รุ่น > 737-700

โบอิง 737-700 เป็นรุ่นแรกของตระกูลเน็กซต์เจเนอเรชันที่เปิดตัว โดยเปิดตัวในเดือนพฤศจิกายน ค.ศ. 1993 ด้วยยอดสั่งซื้อ 63 ลำ รุ่น -700 มีที่นั่ง 126 ที่นั่งในการจัดเรียงที่นั่งแบบสองชั้นหรือ 149 คนในรูปแบบหนึ่งชั้น รุ่น -700 เปิดตัวกับเซาท์เวสต์แอร์ไลน์ในเดือนธันวาคม ค.ศ. 1997 โบอิง 737-700 จะเข้ามาแทนที่ 737-300 และแข่งขันกับแอร์บัส เอ319
737-700อีอาร์ (ER; Extended Range) เปิดตัวเมื่อวันที่ 31 มกราคม ค.ศ. 2006 โดยใช้ลำตัวของ 737-700 และปีกและฐานล้อของ 737-800 โดยทั่วไปแล้ว 737-700อีอาร์ สามารถรองรับผู้โดยสารได้ 126 คนในสองชั้นโดยสาร โดยมีพิสัยการบินใกล้เคียงกับแอร์บัส เอ319แอลอาร์
รุ่น > 737-800

เครื่องบินโบอิ้ง 737-800 เป็นรุ่นขยายของ 737-700 โดยเปิดตัวเมื่อวันที่ 5 กันยายน ค.ศ. 1994 รุ่น -800 รองรับผู้โดยสารได้ 162 คนในสองชั้นหรือ 189 คนในรูปแบบชั้นเดียวที่มีความหนาแน่นสูง ลูกค้าเปิดตัว โดยสายการบินฮาปาก-ลอยด์ ฟลุก (ทุยฟลายแอร์ไลน์ ในปัจจุบัน) ได้รับเครื่องแรกในเดือนเมษายน ค.ศ. 1998 รุ่น -800 จะเข้ามาแทนที่ 737-400 และ 727-200 ของสายการบินในสหรัฐ นอกจากนี้ยังเติมเต็มช่องว่างที่เหลือจากการยุติการผลิตเอ็มดี-80 และเอ็มดี-90 หลังจากการควบรวมกิจการของโบอิงกับแมคดอนเนลล์ดักลาส โบอิง 737-800 เป็นอากาศยานลำตัวแคบที่ใช้กันแพร่หลายมากที่สุดและแข่งขันโดยตรงกับแอร์บัส เอ320
รุ่น > 737-900

737-900 เปิดตัวในปีค.ศ. 1997 และทำการบินครั้งแรกเมื่อวันที่ 3 สิงหาคม ค.ศ. 2000 โดยยังมีน้ำหนักขึ้นบินสูงสุด, ความจุเชื้อเพลิง, การบรรทุกและการกำหนดค่าทางออกเดิมจากของรุ่น -800, จำกัดความจุที่นั่งไว้ที่ประมาณ 177 ใน สองชั้นและ 189 ในเลย์เอาต์หนึ่งคลาสที่มีความหนาแน่นสูง รุ่น -900 เปิดตัวกับอะแลสกาแอร์ไลน์ ในวันที่15 พฤษภาคม ค.ศ. 2001
737-900อีอาร์ (ER; Extended Range) เป็นรุ่นใหม่ล่าสุดและใหญ่ที่สุดของรุ่น 737NG โดยจะมีประตูทางออกคู่เพิ่มเติมและแผงกั้นแรงดันด้านหลังแบบแบน เพื่อเพิ่มความจุที่นั่งเป็น 180 ที่นั่งในสองชั้นและผู้โดยสารสูงสุด 220 ในรูปแบบชั้นเดียว รุ่น -900อีอาร์ ได้รับการผลิตขึ้นเพื่อทดแทนโบอิง 757-200 ที่เลิกผลิตไปแล้ว และเพื่อแข่งขันโดยตรงกับแอร์บัส เอ321
ข้อมูลจำเพาะ

| รุ่น | 737-600 | 737-700 | 737-800 | 737-900ER |
| --- | --- | --- | --- | --- |
นักบิน: สองคน
| การจัดเรียงที่นั่ง (2 ชั้น) | 108 (8F @36" 100Y @32") | 128 (8F @36" 120Y @32") | 160 (12F @36" 148Y @32") | 177 (12F @36" 165Y @32") |
| การจัดเรียงที่นั่ง (ชั้นเดียว) | 123 @32" - 130 @30" | 140 @32" - 148 @30" | 175 @32" - 184 @30" | 177 @32" - 215 @28" |
ความกว้างที่นั่ง: First: 22 in / 56 cm; Economy: 17 in / 43 cm
| ความยาว | 102 ft 6 in / 31.24 m | 110 ft 4 in / 33.63 m | 129 ft 6 in / 39.47 m | 138 ft 2 in / 42.11 m |
| ความสูง | 41 ft 3 in / 12.57 m | 41 ft 3 in / 12.57 m | 41 ft 2 in / 12.55 m | 41 ft 2 in / 12.55 m |
ปีก: ความยาว: 112 ฟุต 7 นิ้ว / 34.32 ม., มีปลายปีก: 117 ฟุต 5 นิ้ว / 35.79 ม.; พื้นที่: 124.60 m2 (1,341.2 sq ft); องศา: 25°; AR: 9.44
ลำตัวเครื่อง: ความยาว: 12 ft 4 in (3.76 m); ความกว้างห้องโดยสาร: 11 ft 7 in (3.53 m); ความสูงห้องโดยสาร: 86.6 in (2.20 m)
| น้ำหนักขึ้นบินสูงสุด | 144,500 lb / 65,544 kg | 154,500 lb / 70,080 kg | 174,200 lb / 79,016 kg | 187,700 lb / 85,139 kg |
| ความจุเชื้อเพลิง | 6,875 US gal / 26,022 L | 6,875 US gal / 26,022 L | 6,875 US gal / 26,022 L | 7,837 US gal / 29,666 L |
| ความจุห้องบรรทุกสินค้า | 720 ft³ / 20.4 m3 | 966 ft³ / 27.4 m3 | 1,555 ft³ / 44.1 m3 | 1,826 ft³ / 51.7 m3 |
| ระยะทางขึ้นบิน | 6,161 ft (1,878 m) | 6,699 ft (2,042 m) | 7,598 ft (2,316 m) | 9,800 ft (3,000 m) |
เพดานบิน: 41,000 ฟุต (12,497 เมตร) ความเร็ว,  0.82 มัค (470 kn; 871 km/h)
| ความเร็วขณะบิน | 0.785 มัค (453 kn; 838 km/h) | 0.781 มัค (450 kn; 834 km/h) | 0.789 มัค (455 kn; 842 km/h) | 0.79 มัค (455 kn; 844 km/h) |
| พิสัยการบิน | 3,235 nmi (5,991 km; 3,723 mi) | 3,010 nmi (5,570 km; 3,460 mi) | 2,935 nmi (5,436 km; 3,378 mi) | 2,950 nmi (5,460 km; 3,390 mi) |
| เครื่องยนต์ (× 2) | CFM56-7B18/20/22 | CFM56-7B20/22/24/26/27 | CFM56-7B24/26/27 | CFM56-7B24/26/27 |
| กำลังขับเคลื่อน (× 2) | 20,000–22,000 lbf 89–98 kN | 20,000–26,000 lbf 89–116 kN | 24,000–27,000 lbf 110–120 kN | 24,000–27,000 lbf 110–120 kN |
↑  two auxiliary tanks
↑  MTOW, sea level, ISA+20 °C
↑  110 passengers
↑  126 passengers
↑  162 passengers
↑  178 passengers
เครื่องบินที่ใกล้เคียงกัน > รุ่นที่ใกล้เคียงกัน

โบอิง 717
โบอิง 737 เออีดับเบิลยูแอนด์ซี
โบอิง 737 คลาสสิก
โบอิง 737 แมกซ์
โบอิง 757
โบอิงบิซิเนสเจ็ต
โบอิง ซี-40 คลิปเปอร์
โบอิง พี-8 โพไซดอน
โบอิง ที-43
เครื่องบินที่ใกล้เคียงกัน > เครื่องบินที่ใกล้เคียงกัน

แอร์บัส เอ220
แอร์บัส เอ320
โคแม็ก ซี919
เอ็มบราเออร์ อีเจ็ต
แมคดอนเนลล์ดักลาส เอ็มดี-90
เอสเอเอสเป็นลูกค้าเปิดตัวของ 737-600 ในเดือนกันยายน ค.ศ. 1998
เซาท์เวสต์แอร์ไลน์รับมอบโบอิง 737-700 ลำแรกในปีค.ศ. 1997
โบอิง 737-800 ของฮาปาก-ลอยด์ ฟลุก ลูกค้าเปิดตัวของรุ่น
ในวันที่ 15 พฤษภาคม ค.ศ. 2001 อะแลสกาแอร์ไลน์รับมอบโบอิง 737-900 ลำแรก
ทรงตันอาร์คิมิดีส

ทรงตันอาร์คิมิดีส (Archimedean solid) หมายถึงทรงหลายหน้า (polyhedron) ที่เป็นทรงนูน (convex) โดยจุดยอดจุดหนึ่งจะประกอบด้วยหน้ารูปหลายเหลี่ยมปรกติ (regular polygon) ตั้งแต่สองชนิดขึ้นไป และเป็นชุดเดียวกันทุกจุด แตกต่างจากทรงตันเพลโต (Platonic solid) ตรงที่มีรูปหลายเหลี่ยมปรกติเพียงชนิดเดียว และแตกต่างจากทรงตันจอห์นสัน (Johnson solid) ตรงที่ไม่ได้มีรูปหลายเหลี่ยมบรรจบกันเป็นชุดเหมือนกันทุกจุด
ประเภท

ทรงตันอาร์คิมิดีส มีทั้งหมด 13 รูปทรง (หรืออาจนับเป็น 15 รูปทรงเนื่องจากเกลียวซ้ายขวาที่แตกต่างกัน) ตามตาราง
| ชื่อ  (โครงแบบจุดยอด) | ภาพโปร่ง | ภาพทึบ | ข่าย | หน้า | หน้า | ขอบ | จุดยอด | Symmetry group |
| --- | --- | --- | --- | --- | --- | --- | --- | --- |
| ทรงสี่หน้าปลายตัด  (3.6.6) |   (ภาพเคลื่อนไหว)  |  |  | 8 | สามเหลี่ยม 4 หน้า หกเหลี่ยม 4 หน้า | 18 | 12 | Td |
| คิวบอกทาฮีดรอน  (3.4.3.4) |   (ภาพเคลื่อนไหว)  |  |  | 14 | สามเหลี่ยม 8 หน้า สี่เหลี่ยม 6 หน้า | 24 | 12 | Oh |
| ทรงลูกบาศก์ปลายตัด หรือ ทรงหกหน้าปลายตัด  (3.8.8) |   (ภาพเคลื่อนไหว)  |  |  | 14 | สามเหลี่ยม 8 หน้า แปดเหลี่ยม 6 หน้า | 36 | 24 | Oh |
| ทรงแปดหน้าปลายตัด  (4.6.6) |   (ภาพเคลื่อนไหว)  |  |  | 14 | สี่เหลี่ยม 6 หน้า หกเหลี่ยม 8 หน้า | 36 | 24 | Oh |
| รอมบิคิวบอกทาฮีดรอน หรือ รอมบิคิวบอกทาฮีดรอนเล็ก  (3.4.4.4) |   (ภาพเคลื่อนไหว)  |  |  | 26 | สามเหลี่ยม 8 หน้า สี่เหลี่ยม 18 หน้า | 48 | 24 | Oh |
| คิวบอกทาฮีดรอนปลายตัด หรือ รอมบิคิวบอกทาฮีดรอนใหญ่  (4.6.8) |   (ภาพเคลื่อนไหว)  |  |  | 26 | สี่เหลี่ยม 12 หน้า หกเหลี่ยม 8 หน้า แปดเหลี่ยม 6 หน้า | 72 | 48 | Oh |
| ทรงลูกบาศก์สนับ หรือ ทรงหกหน้าสนับ หรือ สนับคิวบอกทาฮีดรอน  (2 รูปแบบเกลียว)   (3.3.3.3.4) |   (ภาพเคลื่อนไหว)    (ภาพเคลื่อนไหว)  |  |  | 38 | สามเหลี่ยม 32 หน้า สี่เหลี่ยม 6 หน้า | 60 | 24 | O |
| ทรงสามสิบสองหน้า  (3.5.3.5) |   (ภาพเคลื่อนไหว)  |  |  | 32 | สามเหลี่ยม 20 หน้า ห้าเหลี่ยม 12 หน้า | 60 | 30 | Ih |
| ทรงสิบสองหน้าปลายตัด  (3.10.10) |   (ภาพเคลื่อนไหว)  |  |  | 32 | สามเหลี่ยม 20 หน้า สิบเหลี่ยม 12 หน้า | 90 | 60 | Ih |
| ทรงยี่สิบหน้าปลายตัด หรือ ฟูลเลอรีน หรือ ลูกฟุตบอล  (5.6.6) |   (ภาพเคลื่อนไหว)  |  |  | 32 | ห้าเหลี่ยม 12 หน้า หกเหลี่ยม 20 หน้า | 90 | 60 | Ih |
| รอมบิโคซิโดเดคาฮีดรอน หรือ รอมบิโคซิโดเดคาฮีดรอนเล็ก  (3.4.5.4) |   (ภาพเคลื่อนไหว)  |  |  | 62 | สามเหลี่ยม 20 หน้า สี่เหลี่ยม 30 หน้า ห้าเหลี่ยม 12 หน้า | 120 | 60 | Ih |
| ทรงสามสิบสองหน้าปลายตัด หรือ รอมบิโคซิโดเดคาฮีดรอนใหญ่  (4.6.10) |   (ภาพเคลื่อนไหว)  |  |  | 62 | สี่เหลี่ยม 30 หน้า หกเหลี่ยม 20 หน้า สิบเหลี่ยม 12 หน้า | 180 | 120 | Ih |
| ทรงสิบสองหน้าสนับ หรือ ทรงสามสิบสองหน้าสนับ  (2 รูปแบบเกลียว)   (3.3.3.3.5) |   (ภาพเคลื่อนไหว)    (ภาพเคลื่อนไหว)  |  |  | 92 | สามเหลี่ยม 80 หน้า ห้าเหลี่ยม 12 หน้า | 150 | 60 | I |
การสร้างทรงตันอาร์คิมิดีส

| สมมาตร> รูปทรงตั้งต้น | สมมาตร> Symbol {p,q}  | ทรงสี่หน้า > ทรงสี่หน้า {3,3}  | ทรงแปดหน้า > ลูกบาศก์ {4,3}  | ทรงแปดหน้า > ทรงแปดหน้า {3,4}  | ทรงยี่สิบหน้า > ทรงสิบสองหน้า {5,3}  | ทรงยี่สิบหน้า > ทรงยี่สิบหน้า {3,5}  |
| --- | --- | --- | --- | --- | --- | --- |
| ตัดปลาย (t) | t{p,q}  | ทรงสี่หน้าปลายตัด  | ลูกบาศก์ปลายตัด  | ทรงแปดหน้าปลายตัด  | ทรงสิบสองหน้าปลายตัด  | ทรงยี่สิบหน้าปลายตัด  |
| ปรับตรง (r) Ambo (a) | r{p,q}  | ทรงแปดหน้า  | คิวบอกทาฮีดรอน  | คิวบอกทาฮีดรอน  | ทรงสามสิบสองหน้า  | ทรงสามสิบสองหน้า  |
| ตัดปลายคู่ (2t) Dual kis (dk) | 2t{p,q}  | truncated tetrahedron  | ทรงแปดหน้าปลายตัด  | truncated cube  | ทรงยี่สิบหน้าปลายตัด  | ทรงสิบสองหน้าปลายตัด  |
| ปรับตรงคู่ (2r)  รูปคู่ (d) | 2r{p,q}  | ทรงสี่หน้า  | ทรงแปดหน้า  | ลูกบาศก์  | ทรงยี่สิบหน้า  | ทรงสิบสองหน้า  |
| ระเบิด (rr) Expansion (e) | rr{p,q}  | คิวบอกทาฮีดรอน  | รอมบิคิวบอกทาฮีดรอน  | รอมบิคิวบอกทาฮีดรอน  | รอมบิโคซิโดเดคาฮีดรอน   | รอมบิโคซิโดเดคาฮีดรอน   |
| Snub rectified (sr) Snub (s) | sr{p,q}  | snub tetratetrahedron (icosahedron)  | snub cuboctahedron  | snub cuboctahedron  | snub icosidodecahedron  | snub icosidodecahedron  |
| Cantitruncation (tr) Bevel (b) | tr{p,q}  | truncated tetratetrahedron (truncated octahedron)  | truncated cuboctahedron  | truncated cuboctahedron  | truncated icosidodecahedron  | truncated icosidodecahedron  |
ดูเพิ่ม

ทรงตันเพลโต
ทรงหลายหน้าเอกรูป
ทรงตันจอห์นสัน
แหล่งข้อมูลอื่น

เอริก ดับเบิลยู. ไวส์สไตน์, "Archimedean solid" จากแมทเวิลด์.
Paper models of Archimedean solids
Free paper models (nets) of Archimedean solids เก็บถาวร 2007-02-20 ที่ เวย์แบ็กแมชชีน
The Uniform Polyhedra
Virtual Reality Polyhedra The Encyclopedia of Polyhedra
Penultimate Modular Origami
Interactive 3D polyhedra เก็บถาวร 2005-04-03 ที่ เวย์แบ็กแมชชีน in Java
Contemporary Archimedean Solid Surfaces[ลิงก์เสีย] Designed by Tom Barber
นิตไตจิ

| นิตไตจิ 日泰寺 |
| --- | --- |
นิตไตจิ
ข้อมูลทั่วไป
นามภูเขา: คากูโอซัง
ศรัทธาต่อ: พระโคตมพุทธเจ้า
สร้างเมื่อ: พ.ศ. 2447
ที่อยู่: 1 Chome-1 Hoocho, Chikusa-ku, Nagoya-shi, Aichi-ken 464-0057
ประเทศ:  ญี่ปุ่น
เว็บไซต์: https://www.nittaiji.or.jp/
คากูโอซันนิตไตจิ (ญี่ปุ่น: 覚王山日泰寺; โรมาจิ: Kakuōzan Nittai-ji) หรือ วัดญี่ปุ่น-ไทย เป็นวัดพุทธในนครเขตชิกูซะ นาโงยะ จังหวัดไอจิ ประเทศญี่ปุ่น วัดแห่งนี้เป็นวัดพุทธที่ไม่ขึ้นกับสำนักและนิกายใด ๆ ทุกวันที่ 21 ของเดือน บริเวณหน้าวัดจะมีการจัดถนนคนเดินขนาดใหญ่
ประวัติ

นิตไตจิสร้างขึ้นใน พ.ศ. 2447 เพื่อใช้เป็นสถานที่ประดิษฐานพระพุทธรูปนามว่า "พระพุทธศากยมุนี" ซึ่งได้รับพระราชทานจากพระบาทสมเด็จพระจุลจอมเกล้าเจ้าอยู่หัว ชื่อนิตไตจินั้น มาจากการประสมตัวอักษรคันจิ 日 ที่หมายถึงญี่ปุ่น กับ 泰 ที่หมายถึงไทย ดังนั้นจึงมีอึกชื่อหนึ่งว่า วัดญี่ปุ่น-ไทย นอกจากนี้ ภายในวัดยังมีพระบรมราชานุสาวรีย์ของรัชกาลที่ 5 ตั้งอยู่ด้วย เพื่อเป็นเกียรติและแสดงถึงมิตรไมตรีของทั้งสองประเทศ ภายในวัดยังมีระฆังยักษ์ สลักอักษรพระปรมาภิไธยย่อของรัชกาลที่ 5 และรัชกาลที่ 9 นอกจากนี้ ในเขตกำแพงวัดยังมีสถูปเจดีย์ศิลปะแบบอินเดีย ภายในประดิษฐานพระบรมสารีริกธาตุจากเมืองกบิลพัสดุ์ ซึ่งรัชกาลที่ 5 ได้พระราชทานแบ่งมาตั้งอยู่อีกด้วย
ระเบียงภาพ

พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว
ป้ายระบุการมอบพระพุทธศากยมุนีและป้ายมอบพระไตรปิฎกจากประเทศไทย
พระพุทธศากยมุนี
ตลาดถนนคนเดิน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นิตไตจิ
Nittai-temple official website
Ministry of Foreign Affairs of Japan website
Royal Thai Embassy website
35°10′18″N 136°57′19″E﻿ / ﻿35.17167°N 136.95528°E﻿ / 35.17167; 136.95528
ศิริพร วงศ์สวัสดิ์

| ศิริพร วงศ์สวัสดิ์ |
| --- | --- |
นิตยสารไทยโทรทัศน์ ฉบับที่ ๑๔๐ เดือนกันยายน พุทธศักราช ๒๕๐๘ หน้าปก ศิริพร วงศ์สวัสดิ์  บรรณาธิการ อาจินต์ ปัญจพรรค์
สารนิเทศภูมิหลัง
เกิด: 2 กันยายน พ.ศ. 2489
เสียชีวิต: 17 มกราคม พ.ศ. 2559 (69 ปี)
คู่สมรส: วิชิต วิชัยดิษฐ
อาชีพ: นักแสดง นักร้อง นักพากย์ พิธีกรนักธุรกิจ
ปีที่แสดง: พ.ศ. 2505 - 2559
ผลงานเด่น: สาปสวาท เมียหลวง คมพยาบาท พรหมพยศ ฯลฯ
รางวัล
พระสุรัสวดี: ผู้พากย์หญิงยอดเยี่ยม  พ.ศ. 2528  -หมอบ้านนอก
โทรทัศน์ทองคำ: พ.ศ. 2539 - ประเภททีมพากย์ดีเด่นจากเรื่อง ถังไถ่จง   พ.ศ. 2556 - รางวัลเกียรติยศคนทีวี
เมขลา: การให้เสียงภาษาไทยยอดเยี่ยม ภาพยนตร์โทรทัศน์เรื่อง มังกรหยก
ศิริพร วงศ์สวัสดิ์ (2 กันยายน 2489 - 17 มกราคม 2559) เป็นนักแสดง นักร้อง นักพากย์ พิธีกร และนักธุรกิจชาวไทย มีธุรกิจส่วนตัว คือ ร้านอาหาร และเครื่องสำอางสมุนไพร
ผลงาน > ละครโทรทัศน์

เป็นศิษย์นาฏศิลป์ไทยทีวีได้รับคัดเลือกแสดงรำละครทาง ช่อง 4 บางขุนพรหม (รุ่นเดียวกับ นันทวัน เมฆใหญ่ และ กนกวรรณ ด่านอุดม) รวมทั้งร้องเพลงประกอบ แล้วยังช่วยงานหาโฆษณาเข้าละครด้วย
2505: ลานเลือดลานรัก ช่อง 4
2509: ผู้ชนะ ช่อง 4
2510: ผู้ชาย ช่อง 4
2510: สาปสวาท ช่อง 4
2510: แม่ม่าย ช่อง 4
2510: วิมานจำแลง ช่อง 4
2510: นาฏกรรมประยุกต์เรื่องพระมะเหลเถไถ ช่อง 4
2511: แม่หญิง ช่อง 4
2512: เมียหลวง ช่อง 4
2512: คมพยาบาท ช่อง 4
2512: สอยดาวสาวเดือน ช่อง 4
2514: พรหมพยศ ช่อง 4
2514: อุบัติเหตุ ช่อง 4
2515: แม่ปิง ช่อง 4
2516: หลานสาวคุณหญิง ช่อง 4
2516: เมืองแก้ว ช่อง 4
2522: พ่อปลาไหล ช่อง 9
2525: สุสานคนเป็น ช่อง 7
2534: สี่แผ่นดิน ช่อง 3
2538: ร่มฉัตร ช่อง 3
2539: แผ่นดินของเรา ช่อง 5
2541: ไฟลวง ช่อง 3
2541: ซอยปรารถนา 2500 ช่อง 7
2543: รอยมาร ช่อง 3
2554: เคหาสน์สีแดง ช่อง 3
2554: ดวงตาสวรรค์ ช่อง 3
2557: อีสา-รวีช่วงโชติ ช่อง 5
2558: สะใภ้จ้าว ช่อง 3
ผลงาน > ผลงานพากย์เสียง

ภาพยนต์นักรักรุ่นกะเตาะ
กระบี่ไร้เทียมทาน พากย์เป็นโป่วเฮียงกุง
ยอดยุทธจักรมังกรฟ้า พากย์เป็นโป่วเฮียงกุง
Gandhi (พากย์เป็นมาร์กาเร็ต เบิร์ก-*ไวต์และกัสตรูบา คานธี)
การ์ตูนชุดนินจาฮาโตริ
สงครามชีวิต"โอชิน"
มือปราบจมูกหิน
ภาพยนต์หมอบ้านนอก (2528)
โหดเลวดี
Better Tomorrow (ทีมพากย์เสียงเอก) พากย์เป็น Jackie (Emily Chu)
The Siege พากย์เป็น Elise Kraft (Annette Bening)
กำเนิดเจ้าแม่กวนอิม
ฤทธิ์หมัดสะท้านบู๊ลิ้ม ภาค 1 (ช่อง 3และเสียงเอกให้กับมูฟวี่โฮม วิดีโอ) ในบทน้องสาวฝาแฝดของไช่อี้ จินเหม่ยนี ที่แสดงโดยหมีเซียะ
มังกรหยก ภาค 1 - 3 ปี 1983 (ช่อง 3) ในบทของอึ้งย้ง ที่แสดงโดยโอวเหม่ยหลิง
มังกรหยก ภาค 4 1983 (ช่อง 3 และเบสท์วิดีโอ) ในบทของอึ้งย้ง ที่แสดงโดยโอวหยังเพ่ยซัง
สามก๊ก (พากย์เป็นเตียวเสี้ยนและซุนฮูหยิน)
ถังไถ่จง
นักพากย์ทีมเสียงเอก
นักพากย์ทีมนนทนันท์ เอ็นเตอร์เทนเม้นท์
ผลงาน > ผู้จัดละคร

2521: ลูกทาส ช่อง 3
2523: ศิขริน - เทวินตา ช่อง 5
ผลงาน > พิธีกร

เบญพวรรณ ช่อง 4
รายการคู่ทรหด คู่กับ ดอกดิน กัญญามาลย์ ทางสถานีวิทยุโทรทัศน์กองทัพบกช่อง 5
นี่แหละประเทศไทย
รายการปลุกตะวัน ช่อง ITV
พูดจาภาษาศิริพร ช่อง มายา
Golden club ช่อง เฮลพลัส
รายการความหลังยังจำได้
รายการเครื่องสำอางสมุนไพรมะรุม ทางไททีวี (ทีวีผ่านดาวเทียม DNN)
พิธีกรรับเชิญคู่กับดารานักแสดงอาวุโส อารีย์ นักดนตรี หรือ "น้ารีย์" ผู้สนับสนุนเธอตั้งแต่เริ่มแรก ใน คอนเสิร์ต สุภาภรณ์ ย้อนเพลงเพราะ ครั้งที่ 10 ของวงดนตรีสุภาภรณ์ จ.ลพบุรี (ศิษย์เอกของ วินัย จุลละบุษปะ และ ศรีสุดา รัชตะวรรณ) ณ หอประชุมใหญ่ กรมประชาสัมพันธ์ เดือนกันยายน  พ.ศ. 2555
ผลงาน > ผลงานเพลง

เซ็งเสียแล้ว เพลงแก้แนวประชดประชันกับเพลงขอให้เหมือนเดิม ของครูเอื้อ สุนทรสนาน
รักกันให้ล้นหัวใจ อัลบั้มศิลปินจากทีวีช่อง 4 บางขุนพรหม (รอง เค้ามูลคดี, นันทวัน เมฆใหญ่, ฉลอง สิมะเสถียร ฯลฯ)
ผลงาน > ละครเวที

ละครเวทีเรื่อง"พ่อ"ทำการแสดงเมื่อปีพ.ศ.2506
แสดงรายการพิพิธทัศนา กรมศิลปากร ร่วมกับ ปกรณ์ พรพิสุทธิ์ และเด็ก ๆ ชุดระบำ แม่งู ณ โรงละครแห่งชาติ เดือนตุลาคม พ.ศ. 2555
ผลงาน > ผลงานอื่น ๆ

เป็นนักพูดนักบรรยายนักโต้วาทีที่มีชื่อเสียง
เจ้าของร้านอาหารขนาบน้ำ และจำหน่ายเครื่องสำอางสมุนไพรมะรุม
เสียชีวิต

ศิริพร วงศ์สวัสดิ์ เสียชีวิตเมื่อเที่ยงของวันที่ 17 มกราคม พ.ศ. 2559 จากอาการปอดติดเชื้อ ที่โรงพยาบาลวิชัยยุทธ หลังเข้ารับการรักษา 20 วัน สิริอายุ 69 ปี มีพิธีพระราชทานเพลิงศพเมื่อวันที่ 24 เมษายน พ.ศ. 2559 ณ วัดมกุฏกษัตริยารามราชวรวิหาร
รางวัล

รางวัลตุ๊กตาทองพระสุรัสวดี ประจำปี พ.ศ. 2528 ผู้พากย์หญิงยอดเยี่ยม จากภาพยนตร์ หมอบ้านนอก (พร้อมกับ ชูชาติ อินทร รางวัลตุ๊กตาทองผู้พากย์ชายยอดเยี่ยมเรื่องเดียวกัน)
รางวัลโทรทัศน์ทองคำ ประจำปี พ.ศ. 2539 ประเภททีมพากย์ดีเด่นจากเรื่องถังไถ่จง
รางวัลเมขลา จากการให้เสียงภาษาไทยยอดเยี่ยม ภาพยนตร์โทรทัศน์เรื่องมังกรหยก
รางวัลโทรทัศน์ทองคำ จากการให้เสียงภาษาไทยยอดเยี่ยมจากเรื่องสงครามชีวิตโอชิน
รางวัลโทรทัศน์ทองคำ ประจำปี พ.ศ. 2550 ส่งเสริมความรู้ทั่วทั่วไปดีเด่น จากรายการ ปลุกตะวัน
รางวัลโทรทัศน์ทองคำ ประจำปี พ.ศ. 2556 ประเภทรางวัลเกียรติยศคนทีวี
ฉัตรชัย วิเศษสุวรรณภูมิ

| ฉัตรชัย วิเศษสุวรรณภูมิ จ> ภ. |
| --- | --- |
เกิด: 23 พฤศจิกายน พ.ศ. 2474 ตำบลตะลุบัน อำเภอสายบุรี จังหวัดปัตตานี
เสียชีวิต: 21 เมษายน พ.ศ. 2563 (88 ปี) โรงพยาบาลรามคำแหง
นามปากกา: พนมเทียน ก้อง สุรกานต์ รพินทร์
อาชีพ: นักเขียน
คู่สมรส: สุมิตรา วิเศษสุวรรณภูมิ
ฉัตรชัย วิเศษสุวรรณภูมิ  (23 พฤศจิกายน พ.ศ. 2474 – 21 เมษายน พ.ศ. 2563)  นักเขียนนวนิยายและศิลปินแห่งชาติ สาขาวรรณศิลป์ ประจำปี พ.ศ. 2540 เป็นเจ้าของนามปากกา พนมเทียน  ผู้แต่ง เพชรพระอุมา
ฉัตรชัย วิเศษสุวรรณภูมิเกิดที่จังหวัดปัตตานี เป็นบุตรคนสุดท้องของขุนวิเศษสุวรรณภูมิ กับนางสะอาด รัตนกุล เริ่มเขียนนวนิยายเรื่องแรกตั้งแต่สมัยเรียนมัธยมที่โรงเรียนวัดสุทธิวราราม เรื่อง “เห่าดง” ลงในสมุดอ่านกันเล่น เมื่อ พ.ศ. 2484  นอกจากเขียนนวนิยายแล้ว ฉัตรชัยยังเป็นคอลัมนิสต์เขียนบทความเกี่ยวกับอาวุธปืน ในหนังสือพิมพ์และนิตยสารบางฉบับด้วย โดยใช้ชื่อจริง และนามปากกา "ก้อง สุรกานต์"
การศึกษา

มัธยมศึกษาตอนต้น โรงเรียนวัดสุทธิวราราม
มัธยมปลาย โรงเรียนสวนกุหลาบวิทยาลัย
ปริญญาตรีสาขาวิชาภาษาสันสกฤตและประวัติศาสตร์อินเดียโบราณ คณะอักษรศาสตร์ มหาวิทยาลัยบอมเบย์ ประเทศอินเดีย
ที่มาของนามปากกา พนมเทียน

เป็นชื่อที่มีความหมายถึงเปลวเทียนยามแสงโชนสว่างได้ที่ จะเห็นเปลวเทียนเรียวขึ้นจากปลายแท่งแล้วค่อยแผ่กว้างออกก่อนจะสอบปลายแหลมให้เรียวสะบัดความสว่างขึ้นอีกครั้ง โดยนามปากกานี้ใช้ครั้งแรกในการเขียนเรื่อง จุฬาตรีคูณ
ผลงาน > นวนิยาย

กงกรรม
กัลปังหา (สร้างเป็นละครโทรทัศน์ 2541 ช่อง3)
กว่าชีวิตนี้จะสิ้น
ก่อนอุษาสาง
คิมหันต์สวรรค์หาย
จับตาย: ช้องหมู มฤตยูเขี้ยวตัน
จับตาย: เสือดำที่มายอ (ไอ้ดำมหากาฬ)
จับตาย: ไอ้ลายที่บางลาง
จุฬาตรีคูณ
ฆาตกรในเสื้อกาวน์ (ชุด พรานทรชน)
ชั่วฟ้าดินดับ
ทางเสือผ่าน  (สร้างเป็นละครโทรทัศน์ 2564 ช่อง7)
ทิวาถวิล
ทูตนรก ตอน มิคสัญญี
ทูตนรก ตอน ธรณีแดเดือด
ทูตนรก ตอน เลือดสลัดจ้าวทะเล
ดาวประดับใจ
เด็กเสเพล (สร้างเป็นภาพยนต์เข้าฉายเมื่อ สิงหาคม พ.ศ.2539 โดย ไฟว์สตาร์โปรดักชั่น กำกับโดย นพพร วาทิน, สร้างเป็นละครโทรทัศน์ 2563 ช่อง7)
นางสิงห์
ปฐพีเพลิง
พรายพิฆาต  (สร้างเป็นละครโทรทัศน์ 2562 ช่อง7)
เพชรพระอุมา ภาค ๑
เพชรพระอุมา ภาค ๒
เพชรพระอุมา ภาค ๓
ภูตสีชมพู
มัจจุราชสีรุ้ง ตอน สิงห์สาวสาละวิน (กุหลาบไฟ)
มัจจุราชสีรุ้ง ตอน ธิดาพญายม
มัจจุราชสีรุ้ง ตอน มฤตยูผู้โสภิณ
มัจจุราชสีรุ้ง ตอน นรกแตก
มัสยา (สร้างเป็นละครโทรทัศน์ 3 ครั้ง 2528,2543,2560 ช่อง7)
ไม่มีเสียงเรียกจากสวรรค์
รัตติกัลยา (ภาคต่อ รัตติกาลยอดรัก)
รัตติกาลยอดรัก
รัศมีแข (ภาคต่อ สกาวเดือน)
ละอองดาว (สร้างเป็นละครโทรทัศน์ 3 ครั้ง 2534และ2560 ช่อง7 2550 ช่อง5)
ล่าพระกาฬ ตอน จักรมเหศวร
ล่าพระกาฬ ตอน ผลาญพระยม
ล่ามัจจุราช  (ชุด พรานทรชน)
โลกียสูตร นามปากกา: รพินทร์
เล็บครุฑ (นวนิยาย) (สร้างเป็นละครโทรทัศน์ 2561 ช่อง7)
แววมยุรา (สร้างเป็นละครโทรทัศน์ 4 ครั้ง 2519 ช่อง9 2532 ช่อง7 2537 ช่อง5 2555 ช่อง3)
แว่วเสียงรายา
ศิวาราตรี
วีนัสกับศพเปลือย (ชุด พรานทรชน)
สกาวเดือน (สร้างเป็นละครโทรทัศน์ 3 ครั้ง 2530และ2561 ช่อง7 2538 ช่อง3)
สิงห์สั่งป่า (สร้างเป็นละครโทรทัศน์ 2563 ช่อง7)
เห่าดง
เหล็กไหล
อาถรรพ์ป่า : เมื่อคุณหมอหลงป่า
ผลงาน > บทความ/สารคดี

เจาะลึกเบื้องหลังเพชรพระอุมา
ก่อนเทียนจะถึงไฟ
อินไซด์ เพชรพระอุมา ภาค 1
อินไซด์ เพชรพระอุมา ภาค 2
เพียงพิมพ์ดีดพูดได้
ลึกจากลิ้นชัก
Issues of Gun สารพัดเรื่องของ ปืน
เครื่องราชอิสริยาภรณ์

พ.ศ. ไม่ปรากฏ –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
อนุวรรตน์ วัฒนพงศ์ศิริ

| อนุวรรตน์ วัฒนพงศ์ศิริม> ป.ช., ม.ว.ม. |
| --- | --- |


รัฐมนตรีว่าการกระทรวงพาณิชย์
ดำรงตำแหน่ง 7 เมษายน พ.ศ. 2535 – 24 พฤษภาคม พ.ศ. 2535
นายกรัฐมนตรี: สุจินดา คราประยูร
ก่อนหน้า: อมเรศ ศิลาอ่อน
ถัดไป: อุทัย พิมพ์ใจชน
หัวหน้าพรรคเทิดไท
ดำรงตำแหน่ง 3 กรกฏาคม พ.ศ. 2535 – สิงหาคม พ.ศ. 2535
ก่อนหน้า: ณรงค์ วงศ์วรรณ   (พรรคสามัคคีธรรม)
ถัดไป: ยุบพรรค
 
ข้อมูลส่วนบุคคล
เกิด: 4 มกราคม พ.ศ. 2473 (95 ปี)
พรรคการเมือง: ชาติไทย (2518—2534, 2535—2538) สามัคคีธรรม (2534—2535) ชาติพัฒนา (พ.ศ. 2535) (2538—2539) ความหวังใหม่ (2539—2543)
คู่สมรส: ประถมาภรณ์ วัฒนพงศ์ศิริ

อนุวรรตน์ วัฒนพงศ์ศิริ (เกิด 4 มกราคม พ.ศ. 2473) อดีตรัฐมนตรีว่าการกระทรวงพาณิชย์ อดีตรัฐมนตรีว่าการกระทรวงวิทยาศาสตร์เทคโนโลยีและการพลังงาน อดีตรัฐมนตรีว่าการกระทรวงเกษตรและสหกรณ์ อดีตรัฐมนตรีว่าการทบวงมหาวิทยาลัย อดีตรัฐมนตรีประจำสำนักนายกรัฐมนตรี อดีตสมาชิกสภาผู้แทนราษฎรจังหวัดบุรีรัมย์ และอดีตหัวหน้าพรรคเทิดไท
ประวัติ

อนุวรรตน์ วัฒนพงศ์ศิริ หรือ ดร.อนุวรรตน์ วัฒนพงศ์ศิริ เคยได้รับเลือกตั้งเป็นสมาชิกสภาผู้แทนราษฎรจังหวัดบุรีรัมย์หลายสมัย ซึ่งเคยร่วมทีมกับนายเนวิน ชิดชอบ และได้รับแต่งตั้งเป็นรัฐมนตรีครั้งแรก ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่ ต่อมาได้รับแต่งตั้งเป็นรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลของพลเอกเปรม ติณสูลานนท์ (ครม.42)
จากนั้นได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลของพลเอกชาติชาย ชุณหะวัณ และได้ย้ายไปรับตำแหน่งรัฐมนตรีว่าการทบวงมหาวิทยาลัยในช่วงเวลาต่อมา จากนั้นในคณะรัฐมนตรีคณะที่ 46 ซึ่งนำโดยพลเอกชาติชาย ชุณหะวัณ จึงได้เข้ามารับตำแหน่งรัฐมนตรีว่าการกระทรวงวิทยาศาสตร์ฯ
ดร.อนุวรรตน์ ได้รับตำแหน่งรัฐมนตรีว่าการกระทรวงพาณิชย์ ในรัฐบาลของพลเอกสุจินดา คราประยูร ซึ่งต้องพ้นจากตำแหน่งในเวลาต่อมา อันเนื่องมาจากเหตุการณ์พฤษภาทมิฬ และได้รับตำแหน่งหัวหน้าพรรคเทิดไท พรรคการเมืองที่เปลี่ยนชื่อมาจากพรรคสามัคคีธรรม ซึ่งเป็นพรรคการเมืองที่นำโดยนายณรงค์ วงศ์วรรณ
ได้รับฉายาจากสื่อมวลชนว่า "ดร.แมลง" อันเนื่องจากจบการศึกษาด้านกีฏวิทยา และเป็นสมาชิกสมาคมกีฏและสัตววิทยาแห่งประเทศไทย
อนุวรรตน์ วัฒนพงศ์ศิริ ได้รับแต่งตั้งเป็นนายกสภามหาวิทยาลัยนเรศวร ในปี 2533-2534
เครื่องราชอิสริยาภรณ์

พ.ศ. 2524 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2523 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2524 –  เหรียญลูกเสือสดุดี ชั้นที่ 1
จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดสระแก้ว พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรครั้งแรกของจังหวัดสระแก้ว หลังจากแยกตัวออกจากจังหวัดปราจีนบุรี เมื่อ พ.ศ. 2536 แต่เดิมพื้นที่ของจังหวัดสระแก้วคือเขตเลือกตั้งที่ 2 ของจังหวัดปราจีนบุรีในการเลือกตั้งเมื่อเดือนกันยายน พ.ศ. 2535 เขตเลือกตั้งที่ 2 นี้มีสมาชิกสภาผู้แทนราษฎรจำนวน 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยจังหวัดสระแก้วทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> % | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> ± |
| --- | --- | --- | --- | --- | --- |
|  | ชาติไทย  | เสนาะ เทียนทอง (1)* | 204,829 | 90.48 |  |
|  | ชาติไทย  | บุรินทร์ หิรัญบูรณะ (2)* | 188,363 | 83.21 |  |
|  | ชาติไทย  | วิทยา เทียนทอง (3)* | 186,059 | 82.19 |  |
|  | ประชาธิปัตย์   | อัศวิน อภัยวงศ์ (4) | 33,337 | 14.73 |  |
|  | ประชาธิปัตย์   | ประมวล เขียวขำ (5) | 25,757 | 11.38 |  |
|  | ประชาธิปัตย์   | ประยูร ศิลปเฉลิมวงศ์ (6) | 21,202 | 9.37 |  |
| บัตรดี | บัตรดี | บัตรดี | 226,381 | 96.20 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 5,503 | 2.34 | – |
| บัตรเสีย | บัตรเสีย | บัตรเสีย | 3,437 | 1.46 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 235,321 | 74.69 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 315,048 | 100.00 | — |
: ชาติไทย  รักษาที่นั่ง
: ชาติไทย  รักษาที่นั่ง
: ชาติไทย  รักษาที่นั่ง
ดูเพิ่ม

จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539